
Oferă onor. sale clientele parfumuri din cele mai renumite fabrici fran- 
ceze, ruse, germane și engleze; pudre de orez, depilatoare și sapone alese, 
briliantine, superbe colorante pentru păr, diferite loţiuni, apăde colonia; de 
lavande, de verveine și portugal, etc., ape și pomezi de quinquina parfumate, 
Capilarine, col-cream de la princesse și comestice higienice, piepţini fini, 
Odol, perii, paste pentru dinţi, thermometre pentru baie și diferite feluri de 
bureţi, glicerină, vasilină, lanolină şi tot felul de articole pentru tualete, 

Articole pentru menagiu, ca: ceaiuri, cafea şi cacao in sămânță și pulbere, 
făină lactată Nestle, culori vegetale, arome şi esențe. pentru ligueruri şi lie 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale și diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nine, etc. Aniline și culori, aparate, accesorii și gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebeutine, pensule, lacuri şi culori pentru pictură, vopsele, ceară și 
sârmă pentrn parchete, etc. 

Diferite ierburi alese, rădăcini, scoarțe, frunze, flori și seminţe pentru cea- 
iuri in şi muștaruri, precum şi felurite uleiuri vegetale și animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialități farmaceutice române, franceze şi germane, precum: bu: 
giie, balsamuri pentru viaţă, capsule, cataplasme, coaltare, crayoane, ceaiuri, 
drapeie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so- 
luţiuni, siropuri și vinuri medicamentoase care, prin rolul ce indeplinesc 
unele de a fi atiseptice şi desinfectante iar altele nutritive și intăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos îndepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tiloane, guthapercha și mușamale impermeabile, tuburi de cau- 
ciuc, canulo, injectoare şi sistematice irigatoare pentru Moaşge şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi: 
male cum şi alte utensile și accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază în orice parte a Ţărei, contra ramburs, prompt şi cu 
prețurile cele mai iefţine, ori și ce fel de mărfuri din această branșă, 

PATRU INSCRIPTIUNI. 


I. Crucea dela Nămăeşti a lui Udrişte Năsturel. 


Este de piatră (destul de gelivă), de coloare vânătă şi are 
o înălțime de aproape 21,70 afară de căciula care acopere, 
la partea superioară, crucea, şi afară de blocul dela rădă- 
cina crucii. Suprafaţa scrisă are o lărgime de 370mn. Bra- 
ţele crucii încep la 440" dela vârf şi au o lărgime de 360" 
şi o lungime totală de 860™™. Dela înălțimea părţii infe- 
rioare a braţelor se află o inscripţiune slavonă, în 18 rân- 
duri, în care slovele au o înălţime minimă de aproape 85" 
Grosimea crucii este de 250. La partea superioară se află, în 
dextra, inițialele I. N. (lisus Nazarineanul), iar în senestra 
I] | (Țarul Iudeilor); între aceste slove se află alte 2 ini- 
tiale. Sub această inscripţiune a rândului superior se află 
două circonferinţe concentrice (diametru interior 210", iar 
cel exterior 240"), pe suprafaţa acestui cerc sunt gravate 
inițialele Ic flancate de 2 stele cu câte 8 raze. In dextra cer- 
cului (în exterior) se vede GNI. apoi de desubt II şi sub 
aceasta un [I sau Lfl; în senestra...H, de desubt B. şi sub 
acesta 3.. Rostul acestor iniţiale nu l-am putut află. Sunt 
inițialele unor nume. 

In mijlocul braţelor se află 4 circonferinţe concentiice și 

anume: cea exterioară are un diametru de 490"; a doua 
470; a treia 340mm; iar a patra 320mn. Pe suprafeţele limi- 
tate de aceste 4 circonferinţe se află următoarele inscripțiuni: 

În interior, inițialele Xe având la dextra As. la senestra 
lon d'asupra MO. şi jos MP. inițialele celor 4 evangheliști. 

In exergă, cu litere înalte de aproape 55" se citeşte: 
+ «Dne săspasenie naşe mă natabo i véčnéi tain6 evdnie 
«snă bjii snă d6vie» adică: «începutul zilei mântuirei noa- 
stre şi a veşnicei taine de către unul fiul lui Dumnezeu, fiul 
Fecioarei». 

Pe braţul dextru, întrun segment de cerc, se află iniția- 
lele NH având d'asupra şi dedesubt câte o stea cu 8 raze, 
iar pe senestru inițialele Rl în acelaș chip. (nika=biruitorul). 

In exteriorul acestor segmente se află: în dextra inițialele 
M sus şi P jos, iar în senestra A sus și R jos. 

Sub aceste inscripţiuni începe următoarea: 


Ilpoiisnoaenie wya [ri consenemenie caf ò chephuninit cro ayal 
BBABIHKE CĂ chili UE'THikpeTh |en MABS îi ga noygdao BÂro | gepint 
nperit sane Mălpit enain to Muyaña Bofia mâeuie pân Rite | 
asnan Sapun Accnă |n ceu ër Aare. Paasa: na |pnsiici$8 
Boys, Pass BonoA | moé enpeni haanSa. Asmnroà |ù crin în 
Head: fluronit|....... Pag, h cin în Actpa Sluapen|.....: 
Bonka. ASaurrpa (?) 3a An..[....... Mawk Hona. wr. |A. 
Akapa: nie meya maj. añu geak. -âpăa: 


adică, 


Cu vrerea Tatălui și ajutorul Fiului şi săvârşirea sfântului Duh, ri- 
dicatu-s'a această cinstită cruce întru ruga şi întru lauda Bunăvestirii 
a prea sfintei Născătoarei de Dumnezeu Maria, în zilele lui Ið Mihail 
voevod prin ruga robilor lui Dumnezeu jupân Udrişte, Despa şi fii lui 
Matei, Radul. Şi s'a făcut aceasta de robul întru Hristos la o laltă cu 


preotul meu Vlaicul, Dumitra și fii lui Necula, Antonie. ... . pentru 
feciorii lui: Dobra, Andrei. .... Voica, Dumitra, în zilele... . . 
Manea 'Țona din. .  Dediul. Scrisă luna Mai 5 zile, în anul 7167=1659. 


(St. Nicolaescu). 


Crucea se găsește azi înfiptă în curtea bisericei satului 
Nămăești din judeţul Muscel, în partea despre Miazăzi a 
bisericei (1). Cine şi când a fost adus-o şi pus-o acolo, nu 
se ştie; ceeace se ştie însă este că din timpurile mai vechi 
crucea era înălțată pe linia satului, cam în dreptul stradei 
ce duce la schit. De altfel, din inscripţiunea reprodusă mai 
sus se vede că nu avem a face cu o cruce de mormânt ci 
cu una comemorativă: va fi fost poate pusă ca hotar, sau 
la vre-un puț, de către jupân Udriste Vt. Logofătul Năstu- 


(1) Biserica este zidită în sec. XVIII lea de Gheorghe Rucăreanul şi 
de fiul său Nicolae şi are hramul sf. Nicolae. 

rel cu soţia lui de a doua jupâneasa Despa cu care a avut 
pe Radul, cunoscut sub numele de Radul-Toma Banul Năs- 
turel. Matei este fiul din prima căsătorie cu jupâneasa Ma- 
ria Corbeanca, fata Vornicului Vintilă şi sora lui Teodosie 
Banul şi a lui Negoiță Postelnicul Corbeanul. Matei sau 
Mateiaș (1) fu adoptat de mătuşa sa, Doamna Elena, şi bo- 
tezat de Matei Basarab. 


II. Pisania Bisericii „Stolnicului“ din Târgovişte. 


De şi indicaţiunile pisaniei sunt foarte precise totuşi, Târ- 
goviştenii, — unii din ei, —afirmă că „Stolnicul“ ctitor este 
vestitul boier învăţat din secolul al XVII-lea, fratele lui 
Drăghici Măgureanul şi al lui Serban Vodă Cantacuzino, 
pe când în realitate, aci este vorba de un strănepot al lui 
Drăghici şi anume de feciorul lui Matei Banul; prin ur: 
mare nepot de fiu al Pârvului marele stolnic şi strănepot 
de fecior al lui Drăghici Spătarul Măgureanul. 

Acest strănepot, Constantin Slolnicul, a avut de soţie pe 
jupăneasa Safta, fata lui Jordache Cantacuzino, din Moldova. 

Eată pisania: 

«f Ac(e)astă sfântă bisârică, lăcaş Dumnezeului Savaot, a(l) căria hram 
«Uspenia Bogorodiţ(a) (adormirea Născătoarei de Dumnezeu) și pervo 
«(întâiul) mucenic Ştefan să prăznuezte, den temelie este zidită în lo- 
«cul unia ce mai denainte de lemnă era făcută, cum spun, de Udre 
= Brătescul; care, de multă vreme și răotăţi, căzuse şi să risipise Aa, 
«d: jupân Costan lin Cantacuzino biv. Vel. Stolnie cu jupăniţa sa Safta, 
«de zid, cum să vede, o au făcut în cinste și slava 'vezinicului Dum- 


«nezeu şi în buna pomenire şi bunului lor ném şi al lor. Isprăvind-o 
ala anul dela zidire lumii 7213 (1704 —5).» 


IN. Biserica Grădiştea din Vlagea. 


Legenda atribuie lui Mihail Voevod ctitoria acestui sfân- 
lăcaş; în realitate însă Marele Erou, în urma diferitelor 
lupte cu Turcii, «milui, pentrw dreaptă şi credincioasă slujbă 
«ce i-au slujit», pe boierul Domniei sale jupân Pălcul, cu sa- 
tul Grădiștea. 

După trecere de peste o jumătate de secol urmaşii lui 
Vâlnul ridicară, cum spune pisania «Dumnezeiasca sfântă 
«această bisârică, făcută den temelie ca să fie de pohvală 
«Uspeniei Bogorodiţe cu toată voia Bunei Vistiar şia ju- 
«pânâsi lui Grăjdanii. O, pré curată primeşte! Vă dni lô 
« Costantin Voevod. Msţa Septemvrie 8 It. 7166=1657.» 

In interiorul bisericei, la mijloc, se află o piatră de mor- 
mânt, având pe margini următoarea inscripţiune: 


(1) Muntele Mateiași ii poartă și azi numele; moşia era zestrea jupâ- 
niţei Maria, mama lui JMateiaşi Postelnicul Năsturel, mort la vârsta de 
17 ani. Jupâniţa însăşi a murit după o săptămână dela naşterea lui 
Mateiaşi. Fiind botezat şi întiiat de Doamna Elena, mulţi l-au consi- 
derat ca fecior al lui Matei Basarab V. V. 

«ł Aicea se repaosă jupăneasa Mariia, muma jupânului Bunei Vel 
«S(l)ugear şi coconii lui Enachi, i Vla(d)u, Chirana. Msţa Dechemvrie 28 
vito 7156 = 1647.» 


In tinda bisericei s'a fost aflat o piatră de mormânt de 
12,500 lungime şi 0,720 lăţime, azi, dată afară în curte, 
aproape ştearsă de tot; însă din actele familiei după care 
cucernicul paroh, sfinţia sa părintele G. Popescu Sachelarie, 
posedă copii, pe această piatră ar fi fost inscripţiunea ce re- 
producem aci: 


«f Aci, sub această piatră, odihneşte sufletul răposutei jupăneasa Grdj- 
«dana fiica Nichii Slugerul feciorul Bunei Vistierul e Ir ŞI 
«s'a pristăvit în luna Iunie 24 în zi de Vineri. In zilele bunului Domn 
«Şărban Vodă Basarab la 7155.» 


Data 7155 este evident greşită. In adevăr, Şerban Vodă 
Basarab nu poate fi Radul Șerban Basarab, ci numai Ser- 
ban Cantacuzino, pe vremea căruia trăiă şi Nica Slugerul 
Grădișteanul. Eroarea provine dela zeci şi credem că ade- 
vărata dată este 7195=—1687 când, în adevăr, domneşte Șăr- 
ban Vodă. De alt-fel la 7195, zi-întâiu de Iunie a căzut Mier- 
curi şi, prin urmare, Miercuri 1, Miercuri 22 şi Vineri 24 lu- 
nie ne dovedeşte eroarea făcută la citirea milesimului. 

Sfântul locaş a fost reparat în anul 1905 de către actua- 
lul proprietar al moşiei Grădiştea, d-l Matei I. Noica şi so- 
ţia d-sale Paraschiva. Fapta d-lui Noica este vrednică de 
toată lauda şi această laudă ar fi strălucit mai cu putere 
daca se păstră pe zidurile bisericei şi chipurile vechilor ctitori. 

Arătându-mi, cu această ocasiune, mâhnirea ce simţiam în 
faţa unui procedeu atât de neconform cu cerinţele să zic 
numai istorice, Sfinţia sa părintele parohul, mi-a explicat că 
a fost în intenţiunea şi dorința d-lui Noica să păstreze şi 
chipurile vechilor ctitori, dar zugrăveala eră atât de întune- 
cată şi tencuiala se măcină cu uşurinţă în cât a trebuit să 
renunţe la restaurarea acestor chipuri ctitoriceşti. Daca la 
fostul proprietar s'ar află copii după acele obraze boierești, 
d-l Noica ar puteă încă să vină în ajutorul istoriei, repro- 
ducându-le pe pereţi. 


IV. Crucea-hrisov a lui Matei Basarab. 


In judeţul Muscel, plasa Podgorii Goleşti, comuna Ştefă- 
nești, pe soseaua Piteşti-Ștefăneşti-Bucureşti, se află înfiptă, 
la încrucişaarea acestei şosele naţionale cu şoseaua din sa- 
tul Târgu-Dealului- Ștefănești, o cruce de piatră naltă de 
de 31,150, lată de 0"460 şi groasă de 0™ 320. Braţele crucii 
au o lungime de 1,100 şi o lăţime de 0430, ele sunt la 
07,500 dela vârful crucii 

Pe braţe şi pe vârf se află: 

Sus în dextra Soarele, in senestra luna nouă întoarsă şi 
între ele F. IF. IF. F.; sub acestea un cerc cu inscripţiunea 

IOsIli. Cercul este flancat de câte 2 stele una sub alta, cu 
câte 6 raze; sub această inscripțiune un cerc mai mare cu 
inițialele Ic. Xe; în dextra acestui cerc se află inițialele MO 
intrun cerc mai mic, iar în senestra inițialele AP asemenea 
întrun cerc; sub arcul cel mare se află inițialele AXK, în- 
chise iarăşi într'un cerc. 

Pe corpul crucii începând de sub braţe se citește: 


«1 Adec eu robulă lui D(u)mnezeu lv” Matei Băsărab Voivod şi Domnă 
«a 'Ţărăi Rumâneşt'i) văzândă Dumne mé plansoare acestor săra(c)i 
«carii au vii în Delul Piteştilor, că-i asupriri cu vinăriciari de nu le iau 
«de în zevâl 1 cum au fost obiciaiul de (la) alţi Domni bătrâni, ce-i asu- 
«prascu de le ia mai mult, Dumne mé m'am m(i)lostivit de am pus le 
«gătur(i) în câstă st(ă)ntă (cruce): Cine va hi vinăricéri (ori ai D)umne 
«mia ori în urma Dum(ne) mel(e) la alţi Domni şi le va strica ac(ejastă 
«(toc)mâlă şi nu va lua de în ză 1..... şi. . . va bani 30 şi de 
«ploc(on) bani 12 şi de părpăr ..... SĂ pe. bani 12 au va 
strică ac(e)astă leg(ă)tur(ă) acela om să hie afurisit i blestemat de VIă- 
adica Xe şi 300 şi 18 sfinţi părinţi ¿j vă Nekie şi parte cu Iuda şi cu 
„Arie într'un loc în vé(c).» 

General P. V. Năsturel. 


9 ef EL 


BĂILE BĂLȚĂTEȘTI. 


===> 


Pe de 


ceapa Bălțătești este un drum prin mijlocul satului, foarte 

AA frumos drum, străjuit pe dreapta şi pe stânga de 

= arbori uriași. Satul mare, cu multe -gospodării, cu 
câteva clădiri foarte curate, iți mângâie privirile. 

Dar cine îţi va vorbi despre sat și despre gospodării, 
când colo, sub deal, se înnalță stabilimentul de băi al Bal- 
țăteștilor? Pe drumul mare care vine dela Piatra, care duce 
la mănăstiri și la Târgul Neamţului, când încep a sosi, în 
obișnuitul nour de pulbere, trăsurile cu vizitatori, — cine se 
uită la sat? Privirile dornice se îndreptă spre fund, supt 
geana de pădure, unde se înnalță clădirile nouă, unde este 
un restaurant de mâna întâia, o muzică dela București și 
un otel cum rar se găsește. 

Bolnavi puţini. Și câți sunt, au nevoe de liniște: vin odată, 
șa doua oară uu mai au ce căută. Oamenii cari vin aici, 
vin din alte pricini. Mai întâiu și mai întâiu, vin să pe- 
treacă. — Despre celelalte argumente nu-i nevoie să mai 
vorbim; acesta face cât toate celelalte. 

Petreceri se găsesc și-n alte părți negreșit. Omul grà- 
mădit în plictiseala Bucureştilor, ori în praful unui oraş ori- 

care ar fi el, vrea să intre în bogăția de viață a naturii, în 
mireazma pădurilor de brazi, și mai ales în liniștea mănăs- 
tirească a unui colțișor de raiu, într'o poiană singuratică. 
unde nu mai aude, măcar puțină vreme, larma și zbuciumul 
vieții, 

Ce se întâmplă însă? La stațiile de băi se adună o lume 
pestriță, care nu sufere nici de cum de vre-o boală, se a- 
dună lume multă care are sete dė petrecere. Iar omul de 
mijloc doar nu părăseşte zadarnic Bucureștii. Dacă nu va 
găsi la băi pe prietenul căsniciei sale, pe dușmanii lui, pe 
mătușa a cărei moștenire o așteaptă, dacă nu va găsi viața 
întreagă a orașului pe care la părăsit, — atunci de ce 
Dumnezeu se mai turbură, de ce-și răscolește gospodăria, 
şo încarcă în munți de cufere, de ce se ceartă cu con- 
ductorii în trenuri, de ce înjură pe hamali în gări, de ce 
mai ţipă de moarte cucoanele când trăsura grea ses cum- 
pănește la cotitura mai scurtă a unui drum? 

Ce rost are altfel viața? De ce cheltuește omul banii? 
Aici ai baluri? Ai lume? Cheltuești bani? Petreci bine, tot 
așa de bine cum ai petrece la Bucureşti. Ai ca adaus ne- 
cazurile dusului și ale întorsului, dar asta nu se mai bagă 
în seamă, — căci la urma urmei și după asta se găsește o 
răsplată. O toamnă șo iarnă întreagă ai de povestit unui 
oraș întreg cât de bine ai petrecut, frumoasă sau puţin 
frumoasă doamnă, și mult te vei bucură când vecinele și 
prietenele, la povestirile dumitale înflăcărate, se vor face 
galbene de necaz și de invidie ! 


* 


Pe drumul străjuit de copaci uriaşi am intrat în Bălță- 
teşti. Un timp am mers prin intunerec. Căsuţele se zăreau 
negre printre grădini, ori la marginea drumului, cu feres- 
truicile lor luminate. Oameni treceau pe supt arbori, ca 
umbre, vorbind domol. 

Deodată zărim in văzduh, în fund, un fum luminos al- 
buriu, apoi și lumina electrică se arată vioae, pâlpâind. Mu- 
zica cântă un vals, a cărui legănare domoală vine până la 
noi, prin noaptea liniştită. Ne apropiem. Clădiri mari, curate, 
în grădini bine îngrijite. In fund, restaurantul, unde cântă 
muzica. Un portar cu livrea, cu nasturi lucitori, ne ese în- 
nainte, se ploconește foarte ceremonios și ne arată drumul 

pe care-l vedem destul de bine noi singuri. Pe terasa res- 
taurantului câțiva tineri au isprăvit cina și vorbesc înfier- 
bântaţi în jurul paharelor pline. O familie s'a grămădit mai 
în fund: două fete ciripesc vesel și cucoana vorbește și 
râde prea tare. 

Un chelner în ţinută reglementară, cu frac și cu șervetul 
pe brațul stâng, se înclină, ne încredințează că au vinul 
cel mai bun, vinul propriu, al stabilimentului, ne destăinuește 
că orchestra care cântă așa de minunat e din București, 
tocmai din București, și ne aduce, alergând ca'n izbiri de 
vânt, câte-o sardea, jumări, două jumătăţi de pui și câte-un 
păhărel de vin, pentru care, după adânci socoteli, plătim 
opt tranci. Scump, dar face: vin din pivnițele stabilimentului, 
cu apă puțină, orchestră dela București, portar în livrea, 
chelner care aleargă și te servește gâfAind, și puiul fript 
destul de grabnic, așa ca să-l poată stâșia un tânăr cu mă- 
sele de oțel. 

Suntem foarte încântați. Și chelner și portar, toată lumea 
ne salută cu o ceremonie fără cusur, —iar noi după ce 
eşim din această civilizată sălbătăcie, ne uităm în dreapta 
și n stânga, și prietenul meu mă întreabă: 

«Ei, acu unde mergem să mâncăm ceva! Eu, drept să-ți 
spun, nu mai pot de foame...» 

lar taratul dela București cântă cu duioșie și becurile 
electrice pâlpâie somnoroase. 


* 


Fericiți muritorii cari, venind pe aceste meleaguri, nu mai 
pot de bucurie la vederea chelnerului și la scumpetea lu- 
crurilor, Cu mirare și cu uimire se uită unul la altul: Pe 
cinste, poți jura că ești la București, absolut nici o deosebire !... 

Dar aceasta nu-i nimic. Petrecerile sunt ce sunt. Balurile 
mai ales, balurile în care se vânează băieţi br și fete cu 
zestre, sunt adevărate încântări. Petrecerile carnavalului, ba- 
lurile orașelor, iarna, sunt nimicuri. Aici, în saloanele băilor, 
oricine ştie că veseliile sunt fără frâu. Băile sunt locuri de 
petrecere și nimic altceva! Poate de una din aceste petre- 
ceri însuflețite sa minunat așa de tare un Arab, un om 
care veneă din sălbătăciile Asiei... 1nâmplarea aceasta cu 
Arabul e povestită de un om foarte fin, care a scris multe 
lucruri frumoase acù o jumătate de veac. Se potrivește, mi 
se pare, și aici. 

Zice-că un Arab, — om cu trecere în țara lui, și-a părăsit 
haremul și palatul lui de lene șia venit să viziteze Europa, 
și Parisul mai ales, despre care se spun atâtea minuni până 
la marginea pământului. In Paris, face legături cu câțiva 
oameni de seamă și, dus de ei, vizitează teatrul și opera. 

«Ei, iți place? intrebă unul din Europeni. 

— Da, zice simplu străinul. De ce să nu-mi placă? 

Mai vede Luvrul, vede alte lucruri din vechi rămase, pa- 
late, catedrale, — Arabul mărturisește că toate-i plac, cum 
nu. De plăcut, îi plăceau, se vedea, dar fiiind om de gust 
și puțin cam șiret, navea plăcerea prea gălăgioasă. 

In sfârșit, ca om de seamă în țara lui ce eră, e poftit 
la o petrecere în lumea mare, unde o muzică aleasă cântă 
și unde cavalerii la modă și doamnele cele mai frumoase 
trebuiau să danțeze, — bunăoară cum se danțează cu toată 
inima la o stație de băi, unde cântă o orchestră cu adevărat 
bucureșteană. 

Intră Asiaticul: vede strălucirea aceea orbitoare, vede 
oaspeţi în haine scumpe, simte mirosul florilor, privește la 
covoarele prețioase din juru-i, ascultă melodiile armonioase 
care cereau legănările jocului, — și rămâne uimit, cu ochii 
mari. 

«A ! aici ai dat de dracul, Arabule ! își zic Franţujii; aici 
nai putut să-ți mai stăpânești admirația . . .» 

Şin adevăr Arabul păreă foarte mișcat și întrebă cu 
luare-aminte : 

«Cum se numește mă rog petrecerea asta? 

— Bal se numește. 

— Aşa? Şi danțează bărbații cu femeile? 

— Da». 

Străinul pare foarte minunat, pleacă, și Europenii rămân 
încântați că în sfârșit oaspetele a fost așa de mișcat deo 
petrecere europeană. 

Trece un timp. — lată că vine din țara aceea. depărtată, 
in care se întorsese străinul, o carte. Cei ce-l primiseră, o 
răsfoesc, nu înțeleg nimica, dar pricep, că au de-atace cu 
impresiile Asiaticului. Ca oameni curioși ce erau, se duc 
la un profesor bătrân care știă limba arăbească și i-o dau 
lui s'o citească, și de ce-o afla acolo să le spue și lor. 

N'a fost mică uimirea lor când profesorul le-a tradus o 
pagină din cartea aceia, în care călătorul vorbea cam așa: 

«Printre toate ciudăţeniile țărilor pe care le-am colindat, 
una mai ales m'a izbit, în Paris: o petrecere a Europenilor, 
care se cheamă bal. Se adună la un loc, într'o casă ìm- 
podobită frumos, între flori și parfumuri, bărbaţi foarte veseli, 
și temei cari au brațele goale și sânii goi... Se dedau unui 
joc foarte ciudat, înlănțuindu-și brațele: câte un bărbat și câte 
o femee. După ce se ațâță astfel o vreme, într'un târziu sting 

* luminile și încep o defrânare grozavă ... Pentru poftele lor 
sunt pregătite anume sofale şi covoare scumpe. Eu nam 
stat până la sfârșit și n'am văzut, — dar jocul lor, și femeile 
pe jumătate goale, și pregătirile, nu se poate să aibă alt 
sfârșit . . .» 

Dacă Parizienii au rămas mulțumiți de judecata Asiaticului, 
povestea nu spune. Vinovat pentru greșala lui nu știu dacă 
a fost el, ori noi am fost: vinovaţi, cu greșala noastră, 


Mihail Sadoveanu. 


DS TE SSD ap a 


Lupta în potriva beției. 


Sau speriat în Franţa de relele pricinuite de băuturi spirtoase. 
Au făcut legi, sau luat măsuri, căci văd că merg la psire şi 
înjosire, dacă nu se pune stavilă reului. 

Au înţeles că un popor cu mintea întunecată de băutură şi 
cu simţirile selbătăcite nu poate purtà lupta cea mare pentru 
traiu, nici în vreme de pace, nici în războiu. 

Au înțeles că beţia prăpădeşte nu numai pe omul bântuit de 
această patimă, dar şi pe urmașii lui, chinuind și amărând pe 
toți cei cari stau în legătură cu beţivul ca rude, ca soţie sau 
ca prieteni ori vecini. 

Sub nume de beţie nu trebuie să înţelegem numai starea aceea 
când dânsul e ameţit, umblă împleticindu-se și izbindu-se de 
garduri sau rostogolindu'se prin şanţuri, ci şi deprinderea de-a 
beă regulat în fie-care zi un număr de păhare de rachiu sau 
de aşă zise «licheururi» sau mai bine spirturi îndulcite şi cu 
„tot felul de mirodenii în ele. Ca să nu crează cineva că e reu 
de băut numai rachiuri sau spirturi, vom spune că vinul şi berea 
pot fi tot așă de vătămătoare, dacă numărul păharelor golite e 
mărigor. Un păhar de vin sau unul de bere nu poate face reu, dar 
păcatul e că la treaba asta e greu să te opreşti la vreme. Merge 
vorba. de-o halbă de bere sau de-un pahar de vin și când colo 
di'ntr'un păhar se fac cinci, dacă nu zece: pagubă mare pentru 
pungă gi tot aşă de mare şi pentru sănătate. 

Intr'o povaţă ce ministerul treburilor dinnăuntru a trimis-o 

nu de mult către prefecți gi primari vorbeşte de lupta ce trebuie 
înpotriva primejdiei celei mai mari ce cmenință pe poporul 
franțuzesc. Şi cu drept cuvânt, căci în Franţa se beå mai mult de 
cât ori în ce ţeară alta din lume. 

E acolo legea dela 1873 care pedepsește pe cei ce se vor 
prinde beţi pe ulii, în pieţe, în cafenele, în crâşme şi în alte 
locuri. Dar legea a remas slove negre pe hârtie albă; căci cei 
în drept par a o fi uitat sau a o dă la spate. 

De-asemenea aceeași lege opreşte pe crâșmari sau alţi desfăcători 
de băuturi spirtoase a mai dă de băut la ingi ameţiţi sau beţi. 
Îi opreşte a vinde astlel de băuturi la tineri sub şasesprezece ani. 

Cere deci ministrul să se aibă în vedere călcarea legei și să 
se pedepsească vinovaţi. 

Mai e o lege dela 1880, prin care se dă drept primarilor a 
nu lăsă penimeni să deschiză crâşme sau catenele prin apropiere 
de bisereci, ţinterime, spitale, şcoli primare sau mai înnalte. Dar nici 
în privinţa această nu sa lvat mai nici o măsură. Abia într'o 
mie de comune far u fi auzit de lege! 

Ministrul cere să i se respunză dece nu ţin seamă de lege 
şi dece nu se lolosese primarii de dreptul ce li s'a dat. 

Dr. Ouad& arată că pricina nu e numai nepăsarea sau interseul 
bănesc al unor consilieri comunali, ci în deosebi teama de a 
nu se certa cu crâşmarii, oameni cu trecere la alegeri. 

La noi lupta în potriva năravului băuturei trebuie să înceapă 
cu stăruinţă şi pe toate căile. Innainte de toate pilda cea bună 
trebuie s'o deă oamenii cei luminaţi din sate şi mahalale. Dacă 
li s'ar vorbi celor nevoiaşi, zi şi noapte, că băuturile spirtoase 
şi beţia sunt lucru reu şi ruşinos, ar fi în zadar, pe câtă vreme 
vor vedeă pe dătătorii de poveţe bând din bielşug sau chiar 
îmbătându-se. Pe urmă trebuie scoasă din capetele oamenilor 
credinţa că rachiul sau băuturile spirtoase dau putere. Mulţi 
au văzut mume dând copiilor de ţâţă pâine muiată în rachiu 
ca să doarmă sau să capete putere! Bine înţeles că ar trebui 
mai întâiu ca înşişi apostolii cumpătării să se încredinţeze că 
băuturile spirtoase nu dau putere sau vlagă, ci că dimpotrivă 
slăbesc și că puterea ce par a da e o înşelăciune. i 

Mai în deosebi în mahalalele oraşelor, şi mai mult de câtori 
unde în ale Bucureştilor, norodul e foarte stricat. E destul să 
ne uităm la aşa zisele mustării sau crâşme proaste şi le vom 
vedeă pline până noaptea târziu, în fie-care seară, de oameni 
tineri, cari cheltuesc tot ce-au câştigat şi a doua zi se duc la 
muncă hămeiţi şi ca vai de om. Neapărat căn cele crâşme nu 
lipsesc nici temeile (slugi sau Dumnezeu mai ştie ce), cari 
țin la petrecere cu bărbaţii. 

Câtă vreme crâşmele vor fi pline, la ce ne putem aștepta? 
La muncă încordată şi cu pricepere făcută? La banii puşi la 
case de iconomie? La ridicarea Românilor şi la scuturarea ju- 
gului sub care ne-au pus străinii ce sau așezat între noi şi se 

vor mai aşeză? La întemeiarea de căsătorii binecuvântate cu copii 
şi cari să meargă îmbogăţindu-se? 

Ori cine înţelege că vom ajunge cu totul la alt sfârșit şi că, 
dacă nu vom luă seamă, ni se va spune în faţă, din ce în ce 
mai des şi mai apăsat, că Românul nu e vrednic a trăi muncind 
gi că tot ce e în ţara aceasta se datorește străinilor. Incheerea 
va fi că vor cere să aibă tot ei privegherea, paza și cârmuirea, 
ca unii ce au interese mari de apărat. 

Astfel de vorbe le-au și spus pe seama noastră nu o dată și 
le spun mereu. 

lată de ce ne bucurăm, când auzim c'o să înceapă și în maha- 
lalele noastre mișcare de ridicare şi întărire a Românilor doritori 
de-a fi stăpâni în ţeara lor. Unul din duşmanii în potriva cărora 
o să avem de purtat războiul, e şi patima beţiei. 

Cu mintea limpede se poartă şi se câştigă războaele. Cine 
merge la luptă cu fumurile spirtului în cap, păţeşte ruşine. 


. Dr. Lux. 


CARTEA ȘI VIAŢA. 


vG 
Repare de noi credința că nu-i de mare folos cartea, 
Da, e de mare folos; dar să nu uităm lumea aevea. 
Erau foarte cuminţi cei vechi, cari au zis că: nimic 
nu e în minte, dacă wa fost și în simțuri. Dar tre- 
buie adăogat, pe lângă cele cinci simțuri și pe'al şea- 
selea. Numai punând în mişcare mușchii, ne dăm seama de 
o mulţime de lucruri: întâmpinăm greutăţi şi dăm prilej 
minţei să lucreze şi să afle feluri și chipuri de a le învinge. 
Invăţătura numai din carte are două rele: întâiu, desvaţă 
mintea de orice lucrare practică, face pe om neîndemănatec; 
numai e, cum am zice, om întreg, care nu se slujeşte, pe 
lângă creeri şi de cele zece degete. Omul a ajuns a fi om, 
slujindu-se nu numai de cugetare, dar şi de muşchii mâinilor 
şi degetelor. Mintea porunceă şi aceştia împlineau poruncile; 
iar când nu mai puteau, mintea trebuea să vie în ajutor cu 
chibzuieli nouă. Munca a înlesnit înnaintarea omenirii. 
Prin carte se pot păstră şi împrăştiă mai bine toate des- 
coperirile minţei, dar pentru asta trebuie însoţită şi stăpâ- 
nită de lucrarea practică. Altfel cartea nu-şi îndeplineşte me- 
nirea; căci, în loc să ajute şi să lumineze minţile, înlesnind 
lucrul practic, aduce tânjeală şi neputinţă la muncă: O în- 
văţătură de zeci de ani, scoasă numai din cărţi, strică pu- 
terea judecăţei; omul nu mai deosebeşte ce se poate de ce 
nu se poate, fiindcă în carte merg toate lesne. Ba deseori 
se face chiar un fel de prăpastie între carte şi muncă. Insuși 

ţeranul ajunge la credinţă că învăţătura de carte trebuie 
s'aducă după sine un traiu făr de muncă practică. lată ce 
zice Riedler despre cei cu învăţătura căpătată numai din cărţi: 

«Ştiu, dar nu pot; au auzit multe, dar fără să le fi văzut 
şi pipăit. Şi-au făcut închipuiri, dar nu le-au pătruns înţe- 
iesul; judecă bunătatea sau reutatea faptelor făr’ ale cu- 
noaşte aevea. Astea sunt roadele cărturarilor vechi. 

“De aceea capătă îngâmfare, închipuindu-şi că ştiu grozav 
de mult şi despreţuese greutăţile şi îndărătnicia lucrurilor 
adevărate. Ba chiar despreţuiese şi munca. Acest fel de în- 
văţătură depărtează dela practică». y 

Acum vedem cât de mare dreptate au acei cari îndrumează 
şcolile spre muncă practică. Greşesce acei cari cred că școala 
sătească are menirea să înveţe pe copii numai a ceti, a scrie, 
şi-a socoti. Şcoala trebuie să-l pregătească şi să-l înarmeze 
pentru viaţă. Dar pentru asta n'ajung cartea şi vorbele, 
trebuie pilde şi şcolarii să lucreze singuri şi din muncă să 
se lumineze şi să-și întărească judecata şi agerească simţu- 
rile. Se vaită unii de îndărătnicia săteanului, care nu vrea 
să se ia după sfaturi şi vorbe. Această îndărătnicie înse 
e foarte firească: pricina este că mintea ţeranului e de- 
prinsă să vază aevea faptele, nu numai să le auză ca pe 
nişte basme. Cunoştiinţele lui, bune rele cum sunt, i s'au În- 
tipărit prin simţuri şi prin muncă; pe când spusele învăţă- 
torului sau ale conterenţiarilor sunt vorbe, fie oricât de fo- 
lositoare, dar sunt ştiinţă fără putinţă. 

Săteanul nare nici vreme nici destule cunoştiinţi, să cerce. 
Un cărturar vrea să-l înveţe pe ţeran că e reu cum lucrează 
pământul, că trebuie să-l îngraşe, să semene nutreţ pentru 
vite şi o mulţime de sfaturi bune, dar luate de pe carte. 
Cărturarul poate n'a făcut niciodată practică, nu cunoaşte o 
mulţime de amănunte, astfel că ţeranul, dacă l-ar urmă, ori n'ar 
reuşi, ori ar întimpină greutăţi, pe cari nu le-ar puteă învinge, 
nefiind pregătit. Ştiind că în cele mai mici lucrări practice sunt 
o sumedenie de întâmplări neprevăzute, de cari numai cel ce 
lucrează îşi dă seamă, săteanul, cu mintea lui practică, simte 
slăbiciunea celor ce-i vorbesc, simte că au o ştiinţă făr de 
putință. E acelaşi lucru, ca şi cuin; nafiind croitor, ai ceti o 
carte pe larg despre croitorie şi ai voi să dai lecţii de a- 
ceest meşteşug. Negreşit cel întâiu cârpaciu va fi mai iscusit 
de cât noi, şi-şi va bate joc de toate spusele noastre; va 
simţi că nu ştim a ţine acul nici a face nod. 

Atunci, ce încredere să aibă el în spusele noastre, fie ele 
cât de frumoase şi mari, dacă vede că nu le ştim pe cele mici? 
Aşa, bunăoară, se zice că, după ce un conferenţiar a vorbit 
de foloasele îngrăşemintelor chimice şi de alte lucruri bune 
pentru grâu, secară, ovăz, un sătean mucalit scoase nişte 
spice de grâu, de ovăz şi de secară şi zise: 


www.dacoromanica.ro 


923 ALBINA 


— Frumos ai grăit, domnule, dar ian spune-mi care ce neam 
de pâine e? 

Conferenţiarul a sfeclit-o; dar arată într'un noroc spicele 
de ovăz şi zise că-s de grâu! Sătenii au râs. Pas să mai 
crează ceva din cele spuse! 

Aşa se va întâmplă şi cu sfaturile morale, câtă vreme nu 
se cunoaște felul de a trăi şi cugetă al săteanului. Indărăt: 
nicia, de care îl învinuim e din pricină că ele deprins să 
vază şi să pipăie ce aude şi nu să lucreze pe închipuite. 
Muncind, mintea e mereu ţinută trează de piedecile ce se 
ivesc. Mintea care lutrează numai cetind nu întâmpină piedeci: 
cartea nu muşcă, nu sare 'n cap, nu primejdueşte şi nu se 
înpotriveşte ; ne întâmpinând piedeci, mintea nu se agerește 
mereu, ci dacă ai cap bun şi judecată, e de ajuns. De aceea 
amar se înşeală cărturarii cari merg la sate, crezând că prin 
vorbe vor schimbă pe ţerani. Asta nu se poate și nici n'ar 
fi de folos. 

Pin cele spuse vedem că, dacă săteanul nu trimite de bună 
voie copilul la şcoală, pricina e că vede puţin folos. Şcoala, 
în loc să-l lumineze şi pregătească pe nesimţite şi fireşte 
pentru meșteşugul de plugar şi de cetăţean, îl înstrăinează. 
Zic unii că şcoala are numai menirea să înveţe a ceti, a 
scrie, a socoti nu şi gospodăria şi agricultura. Dar ţeranul 
nu poate primi să piarză copilul şase ani pentru un cetit şi 
scris ca vai de el. Poate în alte ţeri, unde sătenii sunt agri- 
cultori iscusiţi, să meargă aşa; dar la noi nu. 

Cu cât vedem că sătenii sunt mai îndărătnici, cu atâta mai 
mult şcoala trebuie să stăruie a face din tineret gospodari 
model. S'ar puteă face mult şi asupra celor mai în vrâstă, dar 
unind vorbele cu pilde, cum s'a făcut în Italia cu câmpurile 
de cercare. De unde ţeranii işi băteau joc de spusele conferen- 
ţiarilor, când au văzut cătimea de grâu împătrită şi frumoasă 
de pe bucata de pământ îngrăşată cu îngrășăminte chimice, 
au cerut să li se dea şi lor. 

Pentru ca săteanul să crează şi să urmeze sfaturile bune 
ce i se dau, trebuie să le vază puse în lucrare. 


- Sofia Nădejde. 


Bănci populare. 


In comuna Ceraşu din judeţul Prahova, prin iniţiativa şi stă- 
ruinţa d-lui V., Mihăilescu-Drajna, directorul şeoalei locale, s'a 
înfiinţat pe ziua de 1 Ianuarie 1907 o bancă populară cu nu- 
mele «Libertatea», având până în prezent '306 societari. Situa- 
iunea sumară încheiată în seara zilei de 10 Maiu c. ne arată 
că afacerile acestei societăţi trec peste suma de 40.000 lei. 


0093 

HIDROMELUL. 


Din vremile vechi, mierea a fost întrebuințată la pregătirea unei 
băuturi plăcute şi sănătoase, numită Aidromel. Când e bine 
pregătită, această băutură are toate însușirile vinului. La noi, 
“hidroinelul e cunoscut azi mai mult din nume. Pricina trebue 
s'o căutăm în primul rând, în împuţinarea din ce în ce mai 
mare a etupilor și în al doilea rând, în necunoştința stuparilor 
de a-l pregăti. 

In hidromel, mierea şi apele ce rămân dela spălarea uneltelor 
şi a cerii îşi pot găsi mare întrebuințare. El e mijlocul cel mai 
sigur de desfacere al mierii, care nu poate fi altfel vândută. 
Astfel hidromelu! ar puteă ajunge o băutură obicinuită, al căriii 
pre! să nu întreacă pe al vinului. 

Hidromelul e un amestec de miere -cu apă. In proporții potri 
vite, acest amestec e asemănător cu mustul .de struguri, ale 
cărui proprietăţi şi însuşiri le are. Ca și mustul de struguri şi 
de poame, amestecul acesta sufere la o căldură potrivită, lucrarea 
fermenţilor care prelac dulceaţa în spirt şi devine după fierbere 
o băutură spirtoasă la fel cu vinul. 

In ţările, unde creşterea albinelor e răspândită „se fabrică 
hidromel de către mulţi stupari, pentru trebuinţele lor. Fiecare 
își aveă felul său propriu de a fabrică la întâmplare, fără nici 
o cunoştinţă sigură, hidromeluri de cele mai multe ori proaste. 
Nimeni nu-și dedeă osteneală să studieze cu deamănuntul modul 
lui de pregătire, în condiţiunile cele mai priitoare. Abiă în 
timpul din urmă, câțiva stupari învăţaţi sau dedat cu dina- 
dinsul acestor studii şi astăzi știința e in stăpânirea procedeielor 
celor mai sigure de reuşită. Printre greutăţile, pe care le în- 
tâmpinăm la fabricara hidromelului sunt 2 de căpetenie : înceti- 
neala fierberii şi păstrarea unei călduri neschimbate. Când în- 
cerci a pregăti această băutură, te isbești de greutatea cu care 
mustul de miere intră în fierbere, și de încetineala cu care se 
preface dulceaţa mierii în spirt. Fierberea durează adesea mai 
multe luni, ba chiar un an. 

Mustul de miere nu intră repede în fierbere, ca cel de stru- 
guri, fiindcă nu poartă în el maiaua care să se prăsească în- 
dată și să prefacă dulceaţa în spirt. Mierea curată cum ne-o dă 
estractorul e lipsită cu desăvârşire de fermenţi şi-i mai lipseşte 
hrana trebuincioasă pentru prăsirea lor. Ea cuprinde încă acid 
formic, antiseptic puternic, pus de albine în căsuțe, tocmai ca 
să înpiedice orice fierbere. Chiar când intră în fierbere, durata 
lungă a prefacerii dulceţii în spirt dă timp să se prăsească alte 
soiuri de fermenţi care prefac mustul în oțet. 

Lucrul de căpetenie la fabricarea hidromelului e să căpătăm 
o fierbere mare şi repede, care să năbușească prăsirea fermențţilor 
de oţet şi să prefacă fără primejdie dulceaţa în spirt. Pentru 
aceasta se cere: 


www.dacoromanica.ro 


930 ALBINA 


1) SA însămânţăm mustul cu o maià bună pregătită. 

2) Să dăm termenţilor o hrană care să răspundă cerinţelor 
pentru prăsirea lor; : 

3) Să punem mustul la o căldură cât mai priitoare viețuirii 
fermenţilor. 

Sunt mai multe metode pentru a pregăti hidromelul, printr'o 
fierbere regulată, repede şi deplină. Pare că metoda care dă cele 
mai bune rezultate e aceea care alege ca maià, chiar strugurele. 

Fabricarea  hidromelului cu struguri. Metoda Godon. 
Punem întrun butoi curat, struguri mustiţi, socotind câte 5 —6 
kg. la 100 de litri de must de miere. Topim apoi miere curată 
în apă caldă, în proporţie de 400 grame la un litru de apă, când 
vrem să căpătăm un hidromel de 15%—160 grade tărie și numai 
220—230 grame miere la litru de apă pentru un hidromel de 
10—12 grade tărie. Turnăm mustul peste struguri, lăsând butoiul 
gol de câteva degete pentru fiert. Puțin acid tartric (20 grame la 
100 litri must) zoreşte fierberea şi dă băuturii un gust acrişor, 
plăcut. A doua zi boştina de struguri s'a ridicat deasupra; mustul 
a dat în fiert și căldura din el sa urcat la 25—28 grade centi- 
grade, când afară sunt numai 10—12 grade. Invelim butoiul cu 
o pătură groasă ca să nu-și piardă căldura şi să nu pătrundă 
albinele la must. 

Dimineaţa şi seara mestecăm boştina cu un băț, afară de zilele 
din urmă, când fierberea e pe sfârşit. Atunci ne mulţumim a 
scoate pe cep cam a treia parte din must şi a-l vărsă pe vrană. 
După 9—10 zile, şi cel mult 15, hidromelul a stat din fiert. 
II lăsăm puţin timp să se liniştească deplin și apoi îl trecem 
în alt vas, în care se limpezeșşte. 


(Va urma) N. Nicolaescu şi G&. Stoinescu, 


— — Aa 9, E 


FIAN Ami, 
k > 


Scroafele cari vor să fete. 


Revista Economia din Caransebeş dă următoarele amănunte 
despre îngrijirile ce trebuie date-scroafelor cari sunt gata a fătă. 

Apropiindu-se timpul de a lătă, trebue în prima linie să ne 
îngrijim de o poiată largă, sănătoasă și nu prea rece. Aici apoi 
facem din scânduri un despărțământ, unde să poată intră numai 
purceii cei mici, şi unul mai mare numai pentru scroafă. Aceste 
despărţăminte se pot face — dacă nu avem alt loc —şi în grajdul 
vitelor cornute. Scroafa se poate îmblânzi mult şi prin aceea, că 
nainte de fătare o scărpinăm pe spate şi pe foale. În acest caz 
ea se culcă mai iute şi după fătat se poartă mult mai blândă 
faţă de purcelaşi. 

DIN VIAȚA LUI LINNEU 


Somnul florilor. 


Vestitul botanist svedian Linneu a descoperit somnul plan- 
telor. Intr'o noapte voi să cerceteze niște amănunte la o 
„foare de Rochița rândunelei. Erà întunerec beznă, dar știă 
bine unde văzuse, de cu ziuă, o mulțime de flori de-acestea 
mari și deschise de curând. Luă așa dar un felinar și se 
duse să rupă câteva. Când colo nici urmă de flori, numai 
frunze. Işi închipui că le-o fi rupt cinevă şi se întoarse de- 
stul de plictisit în casă. Care nu i-a fost însă mirarea, când, 
a doua zi, găsi florile la locul știut mai frumoase și mai 
deschise decât ori când. In noaptea următoare, sa dus să 
vază ce e cu șiretenia asta. Florile întraseră ca'n pământ. 
Dar acuma n'a mai stat la îndoială şi-a aflat că florile noap- 
tea se 'nchid, «dorm ca și animalele». Mai pe urmă sa 
aflat că și frunzele dorm. 


Linneu și bălaurul dela Hamburg. 


In muzeul orașului Hamburg se află un schelet de puiu 
de balaur cu șapte capete. Veneă lume de pe lume să-l 
vază și se află acolo de multă vreme. Odată merge Linneu 
și bagă de seamă că în loc să fie bălaur eră un schelet 
de dihor și că în adevăr aveă șapte capete, dar dela șapte 
dihori și prinse cu sârmă, dar cari nici odată nu stătuseră 
pe acelaşi trup. 

N'are ce face și spune adevărul. Atâta i-a trebuit. Şi-a 
aprins paie 'n cap, nu numai cu părinții orașului, dar și cu 
cel ce aveă drepturi asupra așa zisului balaur. 

Au voit să-i facă proces și-a trebuit să fugă ca un tâl- 
har la vreme de noapte, în haine schimbate! 

Aceste istorioare se povestesc pentru că se serbează acuma 
două sute de ani dela nașterea lui Linneu. 


PI DP Dot 


Legea școlară din Ungaria. 


Legea școlară prezentată de Ministrul Appony, votată de Ca- 
mera, Deputaţilor s'a votat şi de adunarea Magnaţilor. Episcopii 
români au luat cuvântul şi au combătut-o. 


SD ep — 

NARVALUI. 


În apele mărilor şi ale oceanelor trăesc o sumedenie de vie- 
tăți, cari la cea dintâiu aruncătură de ochi pot fi luate drept 
peşti. Printre ele sunt unele foarte curioase, atât prin făptura 
cât şi prin apucăturile lor, şi de aceea merită să fie mai bine 
cunoscute. j 

Intre asemenea animale numim: balena, dellinul, cacelotul, 
narvalul şi altele. De data asta vom vorbi numai de unul din 
ele, căruia i se zice narval. 

Narvalul este un animal destul de ciudat la înfăţişare. 

Corpul său se subţiează dela cap către coadă în chip de 
fus, așă că neștiuitorii l-ar putea socoti fără multă găndire că e 
peşte. Capul narvalului are botul scurt, fruntea rotunjită, doi 
` ochi mici şi o gură nu tocmai mare. 

In falca de sus, el are doi dinţi, dintre care cel din dreapta 
este ascuns în gingie, iar cel din stânga este lungit afară din 
gură, întocmai ca o suliță răsucită şi teşită la vârf. 

Acestui dinte i se dă numele de apărătoare și este cam cât 
a treia parte din lungimea totală a animalului. 

Când e tânăr, narvalul are în falca de sus trei perechi de 
dinţi, cari dispar, când îmbătrănește. La femeie, apărătoarea este 
totdeauna mică. 

Narvalul folosește acest dinte uriaș ca armă de atac și de 
apărare. Se spune că îi mai slujeşte ca să spargă ghiaţa prin 
mările cele înghețate dela pol, pe unde trăeşte. li mai slujeşte 
încă, spre a deslipi depe stânci animale cu coajă, pe care le 
mănâncă. 

Deasupra capului, narvalul are o răsullătore în chip de seceră, 
pe unde aruncă apa afară, când respiră. 

De o parte şi de alta a trunchiului. acest animal are două 
înnotătoare în formă de lopeţi. Trupul i se sfârşeşte cu o coadă 
mare și foarte puternică, despărțită în două. 

Narvalul este acoperit cu piele, lipsită de păr, însă străluci- 
tor, sub care se atlă un strat gros de grăsime. 

La tinereţe, pielea îi e cenușie închisă cu pete negre, albă pe 
de lături şi pe pântece. Când îmbătrânește, pielea se îngălbene- 
şte, iar petele se mai deschid la faţă şi se mai măresc. 

Narvalii trăesc în mările înghețate. Ei umblă în cete decâte 
cincisprezece până la douăzeci și înnoată cu mare iuţeală. Le 
place să se joco veseli în apă, făcând un sgomot asurzitor. Coră- 
bierii spun că i-au văzut adesea, cum se ţineau după corăbii şi 
cum îşi încrucişeau apărătorile lor, întocmai ca niște spade lungi. 

Narvalul se hrăneşte cu raci, cu melci fără de coaje şi cu 
peşti. Credinţa că ei se folosesc de apărători, ca să facă bătaie 
cu balena, nu este întemeiată. Şi la urma urmei n'ar aveă de 

ce să se lupte cu aceste animale uriaşe, căci nu le folosesc nici 
ca hrană și nici ca pradă. 

Locuitorii Nordului vânează narvalii pentru carne, pe 
găsesc foarte bună de mâncare. 


care O 

Vânătoare de Narval. 


Cu deosebire untura este gustoasă. Din apărători se fac lucruri 
asemănătoare cu cele de fildeș. Cu toate astea, narvalii nu se 
vânează atât de mult, pentrucă se prind cu anevoinţă, din 
pricina marei iuţeli cu cari înnoată. 

Cu apărătoare cu tot, narvalul ajunge la o mărime de aproape 
10 metri. 

Narvalul este un mamifer, adică naște pui vii şi-i hrăneşte 


cu lapte. 
G. C. 
—— m 
Pentru mătrice. 


i Când copiii au tăeturi, dureri de pântece, își freacă 
picioarele, se svârcolesc, să li se dea una sau două 
linguriţe unt de ricin ori sirop de revent, ori două 
linguriţe de dulceaţă ori să li se bage la șezut un 
săpunel din săpun tăiat subţire ca un condeiu de 
gâscă și uns cu untdelemn ori să li se facă clis- 
tire cu apă căldicică și puţin untdelemn, 


—— a 

Societăți pentru vânzarea in comun a productelor 
(Dintr'o cuvântare către săteni). 


F su toții știți că prin sate umblă, la vremea 
$ asta, câte un samsar, care arvuneşte în toate 

părţile și cumpără pâne multă pentru vre-un 

negustor mare. Vine la sătean, intră în vorbă 

şi nu uită a se văicără că e slab târgul, că 
preţurile au căzut... Şi-lia 'n râs cu te miri ce. Dar 
omul nostru e tare de târg, nu se lasă așa cu una 
cu două... Negustorul îl mai ridică: li dă treizeci 
sau cel mult treizeci şi cinci lei pe chila de popu. 
şoiu (adică 8—9 lei suta de kgr.; o chilă de popu- 
şoiu sau de grâu cântărind cam 400 kgr); iar pe 
chila de grâu 45 lei (sau 11—12 lei suta de kgr.) 
Omul nu vrea deodată, se gândeşte la preţ mai bun, 
dar se gândeşte apoi și la nevoile care nu-l lasă; 
își aduce aminte că și cutare megieş a vândut la 
târg chiar, ori la iarmaroe (obor) tot cam cu pre. 
tul ista şi, după multă tărăgăneală, se învoește. 
Îi dä cele două chile de popușşoiu şi una de grâu, 
primeşte banii și începe a împărţi... Dar iată că 
după trecere de câteva zile sau o săptămână, aude 
că proprietarul dela moşia asta sau cealaltă, a vân- 
dut tot acuma popușoii cu 50 lei chila, iar nu cu 
35, şi grâul cu 65 și nici de cum cu 45... 

«Va să zică cu 15 lei mai mult la chila de po- 
pușoiu — se gândește omul —şi cu 20 lei mai mult 
la grâu. La două chile de popușoi şi una de grâu 
am pierdut eu dar 15+15+20... 50 lei în capăt! 
Poate că proprietarul are sumă mare de chile și 
se împacă deadreptul cu negustorii mari, dar eu 
ce pot să fac pentru o chilă două de pâne ce-o am 
de dat?... Şi cu toate astea, ce bine-ar fi să îi luat 
şi eu acuma cu 50 lei mai mult!» 

Oameni buni, părerea de rău a creștinului aces- 
tuia e cu totul dreaptă. Şi e foarte adevărat că el 
a pierdut 50 lei ca şi cum i-ar fi furat cineva din 
pungă, ori i-ar fi svârlit într'o baltă! Adică au 

fost câştigaţi de samsar, pentrucă negustorul mare 
îi plăteşte samsarului tot după cum sunt preţurile 
la Galaţi, Brăila sau alte târguri mari de desfa- 
care a productelor. Dar samsarul, numai pentru 
mijlocirea între cumpărător şi un vânzător a luat 
50 de lei. El însă cumpără mult. Cât câştigă el oare, 
dacă ia dela 100 de oameni tot câte 50 lei? 5.000 
de lei în capăt! 

Și băgaţi de seamă, cam tăcut socoteala pentru 
omul care vinde toamna sau iarna şi, ori cum, ia 
paralele grămadă. Dar câţi nu sunt cari, gâtuiţi de 
nevoie, vând înnainte de-a culege, pe preţuri de ni- 
mica! Și atunci pierderea e mult mai mare. 

De asemenea să nu uităm că d-voastră nu pier- 
deți numai la vânzarea popuşoiului și a grâului, 
ci tot așa vă zboară o mare parte din câştigul drept 
şi la vânzarea vinului, a fructelor şi chiar a pa- 
sărilor, a laptelui şi a altor roduri. 

Acum e întrebarea: aţi puteă scăpă de nevoia 
asta? s'ar puteă ca acei bani să rămâe în pungile 
d-voastră ? Puteţi, oameni buni, și încă uşor. Anume: 
printr'o tovărăşie între d-voastră. Ceeace nu poate 
face un om singur, pot face mai mulţi uniţi, căci 
ştiţi vorba ceeaa: «In unire stă puterea.» 

In alte ţeri, ca Germania, Norvegia, sunt multe 
tovărășii de-acestea, numite Societăți pentru vån- 
zarea în comun a productelor. Şi chiar şi în ţara 
noastră sunt câteva, ca în com. Arsache din jud. 
Vlașca şi în alte părţi, unde n'au ce căută sam- 
sarii... Şi asemenea tovărășii merg minunat de bine. 

Ştiţi că în multe părţi, (ca și la noi în comună), 
sunt tovărăşii care se chiamă «Bănci populare.» 
Se poate formă însă şi mai uşor o tovărăşie între 
oameni pentru vânzarea la un loc a productelor. 
La o bancă, trebuesce bani chiar dela început, dar 
aici nu. Aici se întovărăşesce gospodarii făcând le- 
gături între ei prin acte întărite, tot cam ca la 
formarea unei bănci populare. După ce se întovă- 
răşesc o sută de gospodari de pildă, sau și mai 
mulţi, — căci cu cât sunt mai mulţi în tovărăşie cu 
atât e mai bine și, vor fi mulţi, căci toţi au nevoie 

de așa societate,— arată fiecare cam câte chile de 
popuşoiu sau de grâu ar aveă de vândut. Cei cari 
conduc tovărăşia se înţeleg prin scrisori cu negu- 
storii mari şi iau arvună cu preţul care trebuie. 
Ba încă pot luă şi avansuri, adică bani înnainte 
pentru cei ce au nevoie, fără ca să se scadă din 
preţ... Și astfel rămâne câștig celor 100 de oameni 
cel puţin 5.000 de lei pe an, cu care să-şi acopere 
trebuinţele lor, iar nu să îmbogăţească pe alții... 
Ce ziceţi, dragii mei, nui bună asta? 

-— Cum nu! Mai bună nici că se poate. 

— Fi, dacă-i bună, s'o facem! Să n'o lăsăm de 
azi pe mâne, că-i păcat şi de noi. La întrunirea vii 
toare vom întocmi «Statutele», adică regulele după 
care trebuie să se conducă această tovărășie. 


I. Neculau. 
Coropceni, Vasluiu, 


Meta GA n 


Consumaţia gheţei naturale. 


Comisiunea interimară a Capitalei, luând avizul consiliului de 
igienă, care a constatat că ghiaţa naturală ce se debitează în 
oraş nu-i curată, şi astfel întrebuințarea ei în băuturi artificiale 
sau naturale sau pe alimentele cari se consumă netrecute prin 
foc, poate primejdui sănătatea publicului ce le consumă, a ordonat 
următoarele : 

Nici un debitant „fie el stabilit sau ambulant, n'are voe a pune 
ghiaţă naturală spre a răci băuturile sau a răci alimentele, direct 
în ele sau pe ele. 

Vor aveă voe însă a întrebuinţă ghiaţă pentru răcirea pe din 
afară a vaselor cari conțin băuturi sau alimente sau vor întrebu- 
ința pentru răcirea lor un recipient în care ghiaţa să fie ermetic 
închisă şi care chiar poate chiar introdus sau pus direct pe ele 
spre a le răci şi păstră: j 

Pentru supravegherea acestor dispozițiuni, agenții sanitari și 
polițienişti vor inspectă cât mai des băuturile şi alimentele pu- 
blice ca : bragagerii, limonagerii, cafenele, birLuri, băcănii, cofetării 
ete.; cât şi băuturile ce se pun în vânzare pe strade de către 
bragagii, rahagii, limonagii și alți comercianți ambulanți și în 
caz de se vor constată că aceste băuturi şi alimente conţin gheaţă 
naturală pusă direct în-ele le vor confiscă, băuturile putând fi 
chiar vărsate sau denaturate. 

Contravenienţii vor fi daţi judecăţei. 

DARE DE SEAMA 


Carte pentru tineretul dela sate de Teodor Pamfile, ofiţer în oastea 
ţării, Mihaiu Lupescu, şi Leon Mrejeru, învăţători. 

Am răsfoit această carte nouă, serisă de cei trei întovărăşiţi 
în vederea unui scop atât de bun: răspândirea literaturii po- 
pulare curate şi a cunoştinţelor folositoare printre ştiutorii de 
carte dela sate. In cele 285 pagini, câte le are tipărite, cu slove 
mărișoare, am găsit multe lucruri preţioase pentru mintea și 
inima ţăranilor noștri. 

Pe lângă partea recreativă, alcătuită din: urături, glume, po- 
vești, frământături de limbă, ghicitori, etc., culese din popor, 
întâlneşti mai la fiecare pas sfatul cel bun, cunoștințe folosi- 
toare, învățături menite a îndemnă la faptă bună şi românească, 
adică a rodi în sufletele cititorilor. Se vede cât de colo grija ce 
au pus-o autorii — câte-și trei feciori de ţărani — de a-şi vedea 
neamul trăind o viaţă mai omenească, cu bună rânduială, în 
credinţa şi legea străbună. 

Sunt în această carte crâmpee din istoria ţării, unde se laudă 
vitejia strămoșilor, a voivozilor, credinţa in nestrămutata bu- 
nătate a lui Dumnezeu, iubirea de ţară şi de neam, în sfârşit 
se scoate la iveală acele însușiri alese cari leagă pe Român de 
ţara sa, pe Creştin de Dumnezeu, pe semen de semenul său de 
acelaș sânge cu el. 

Un serviciu însemnat l-au adus autorii explicând părţile de 
căpetenie din legile mai de seamă. Astfel, pe lângă rezumatul 
celor cuprinse în Constituția ţării, adică în legea legilor, se mai 
fac cunoscute: legea comunală, legea toemelilor agricole, legea 
pentru paza satelor şi a averii țărănești, legea pădurilor, câte cevă 
din legea privitoare la faptele grele (codul penal), legea vâna- 
tului, a pescuitului, legea pentru vânzarea moșiilor statului, legea 
casei de credit viticol, legea clerului mirean, etc. 

Se mai găsesc cunoștințe date pe înţelesul săteanului despre : 
creșterea vitelor şi a pasărilor, creşterea copiilor, alcătuirea unei 
gospodării, reguli pentru păstrarea sănătăţii, ajutoare în cazuri 
da primejdii, îmbunătăţirea pământului, creșterea albinelor și a 
viermilor de mătase, ete. Aceste subiecte spun în cuvinte potri- 
vite ce are de făcut săteanul, ca să-i meargă gospodăria bine 
şi ca el să ajungă om la locul lui: bun gospodar, bun părinte, 
bun cetăţean. 

Privită în total, cartea pentru tineretul dela sate îţi înfăţi- 
şează înaintea ochilor un manual de lectură pentru vieaţa de 
toate zilele a săteanului nostru, pentru care numărul cărţilor 
bune și cu cuprins apropiat de priceperea lui este astăzi mărginit. 

Câtevă ilustraţii isbutite ar fi îngroșat ce e drept volumul, dar 
ar fi făcut să crească şi mai mult preţul ei. 

Incheiu aceste rânduri cu nădejdea că această carte va fi fo- 
losită nu numai de adulţii satelor, dar şi de d-nii învăţători în- 
tre cărţile de premii ale şcolarilor. 

Doritorii o pot găsi la librăriile din ţară cu preţul de 1 leu şi 
25 bani exemplarul, precum şi la autori, in comuna Zorleni, ju- 
deţul Tutova. ; 

Got 

Comuna Iancoveți. 


Comuna lancoveţi este un mic centru de populaţie pe jumătate românesc pe jumătate bulgăresc în vilaetul Monastir 
(Turcia). Are vre-o 900 de locuitori Sunt patru școli din cari una românească, cu o institutoare şi un institutor. Această 
„şcoală a fost deschisă în 1897. In ultimul an şcolar a numărat 22 elevi și eleve. 
— LHE 

O circulară către învăţători. 


Lintr'o circulară a d-lui D. C. Bugeţianu, revizor şcolar din Mehedinţi, recomandând 
revista noastră învăţătorilor. 

Mişcarea nenorocită din luna Martie a. c., înegreşte trecutul 
glorios al neamului nostru, se dovedeşte că avem foarte mult 
de muncit în mijlocul acestui popor, penru a-i cultivă sufletul 
şi a-i lumină mintea, ca să poată urmă în viitor numai calea 
bună, lucrând numai ce-i este de folos. 

In scopul acesta, domnule Învățător, se cere să muncim, să 
punem stăruință, să arătăm tot devotamentul ce reclamă dela 
noi cauzele naţionale. 

Şi pentru a ajunge aci nu cunosc alt leac, pentru a schimbă 
întru câtva starea poporului nostru decât un puternic îndemn 
din partea tututor, spre a lace să citescă toţi câţi gtiu carte: 
scrierile frumoase, pline de învățături înțelepte şi pilde morale, 
de fapte istorice, de poveţe religioase; iar pe cei ce nu ştiu să 
le istorisiţi d-v. sub formă de consilii, conversaţiuni, etc., în 
timp de sărbători, sau ca gezători seara, ori când veţi găsi timp 
potrivit. 

Aceasta o pot face împreună cu d-v toţi câţi ştiu carte din 
acea comună cum : Preotul, Primarul, notarul, ajutorul de notar, 
cântăreții bisericelor, absolvenţii de orice grad de învățământ, 
proprietarul, arendașul, cormptabilul, îngrijitorul moşiei, şeful de 
garnizoană şi alţii pe cari d-v. îi cunogteţi că ştiu şi au plăcere 
a îndemnă şi pe alţii să asculte ceeace li se vor citi sau explică 
verbal. 

In scopul acesta, dorinţa d-lui Sp. Haret, Ministrul Instrucțiunii 
Publice şi Cultelor, exprimată prin ordinul No, 15.339 Seria A, 
din 16 Aprilie a. c., este să răspândiţi cât mai mult printre săteni 
revista Albina, cea mai populară revistă ce luptă pentru risipirea 
întunericului dela sate. 

De şi abonamentul la această revistă este numai de 5 (cinci) 
lei pe an cât se pot acoperi cheltuielile de tipar, totuşi aceia 
dintre d-v. cari vor face cinci abonamente plătite înainte, vor 
primi în mod gratuit pe al şeaselea, putând cedă acest drept, 
vrunui țăran sărac sau vrunei instituţii sătești. 


te amma 


CORESPONDENŢA 


D-lui N. Adam, com. Ghidigeni, jud. Tutova. — Salamura cu care aţi 
stropit viţa de vie, fiind prea rece, şi foile de viţe fiind prea încălzite, 
s'a opărit puţin. Nu poate să aducă strugurilor nici un rău dacă sunt 
puţine foi veştejite. In cât priveşte butucii degeraţi, la toamnă să-i în- 
locuiţi cu alţii noui. 

Zece Maiu pe Domeniile Coroanei. 


Ziua de 10 Mai a fost serbată pe Domeniile Coroanei printr'un 
Tedeum la care au asistat agenţii Domeniului Coroanei, preoţii, 
învățătorii cu școlarii, primarii, și foarte mulţi locuitori. 

După săvârşirea serviciul divin sau rostit discursuri ocazi- 
onale, iar în unele părţi s'au ţinut festivități, la care au cântat 
corul adulţilor şi elevilor şi sau reprezentat piese de teatru 
patriotice. 

* 
* * 

La Periş d-l diriginte Al. Timotescu, a organizat o importantă 
serbare şcolară cu ajutorul d-lui 1. Moldoveanu, şeful atelierulul de 
teracotă, şi al d-lui E. Medianu. Au luat parte elevii şcoalei și mulţi 
adulţi, cum şi membrii băncei «Petru Mavroghene». 


titan 


Cărţi primite la redacţie 
în cursul lunilor Aprilie si Maiu 


Aldem, Pământul şi țara noastră. (No. 14 din Biblioteca Soc. Steaua). 
Preţul 15 bani. 

0. Wildefiild. trad. Z. Bârsan, Salomea. (No. 261 din Biblioteca pentru 
toți). Preţul 30 bani. 

Preotul D. Mihailescu, Mihaida Balş 1907. Preţul 40 bani. 

Maior S. Leonte, Studiul câtorva elemente din budgetul răsboiului. 

Bucureşti 1907. 
` luv. primar urban. Conferinţe lunare 1906—1907. — [nstrueția militară 
_în şcoalele noastre. Tg. Neamţu 1906. 

Raportul comitetului societății pentru cultura şi literatura română 
in Bucovina de timpul dela 1 Ianuarie 1905 pănă la 31 Decemvrie 
1906. Cernăuţi 1907. 

Statutele societăţii Cultura din Urziceni (Ialomiţa) Călăraşi 1907. 

Achim Nifon, Muntele Athos (Sfântul Munte). Bucureşti 1907. 

Asociaţiunea pentru sprijinul învăţătorilor şi scoalelor române meserinşe 
din Braşov, Raportul general al comitetului pe anul de gestiune 1906. 
Braşov 1907. 


G Cronica Săptămânii. 


= M. S. Regele a vizitat la 19 Maiu, şcoala Superioară de răsboiu. 

= Știrile venite din diferite părţi ale ţării arată că au căzut ploi în- 
destulătoare în mai toată Muntenia, Moldova şi Dobrogea ; în judeţele 
Olteniei mult mai puţine. În general starea semănăturilor s'a imbună- 
tăţit foarte mult. 

= Luni 21 Maiu, sa ţinut congresul federaţiunii societăţilor de gim- 
nastică din ţară. A prezidat d-l Haret, ministrul instrucţiunii publice, 
asistat de d-l general P. V. Năsturel, președintele federaţiunii. 

= La 20 Maiu, a fost alegerea pentru primul colegiu al senatului. 

Numărul senatorilor de ales, este de 60. Au întrunit numărul de voturi 

cerut de lege numai 62 de persoane; pentru restul de 8 locuri s'a pro- 
clamat balotagiu. Din cei 52 de aleşi, 43 sunt membri ai partidului na- 
ţional liberal, iar 9 ai partidului conservator. 

La 22 s'a făcut alegerea colegiului II de senat. 

Trebuia să se aleagă 46 senatori. Numai în două locuri nu s'au în- 
trunit numărul de voturi cerut de lege; astfel că s'au ales 44 de per- 
soane, fiind şi 2 balotagii. Din 41 aleși, 43 sunt membri ai partidului 
naţional liberal, iar 1 al partidului conservator. 


aaa Fa 


REVISTE NOUĂ 


In Cernăuţi a apărut o revistă lunară ilustrată «Şcoala, or- 
ganul reuniunii şcolare române din Bucovina». Redactor respon- 
sabil e G. Tofan. Abonamentul e 6 coroane pe an. 

Ea cuprinde articole pedagogice, cercetări asupra diferitelor 
cursuri ce se predau în şcoli, cronici despre întâmplările poli- 
tice şi culturale ale zilei, dări de seamă de tot felul, etc. 

Iată cum exprimă redactorul scopul revistei și chipul cum îl 
va aduce la îndeplinire: 


Ne vom ocupă cu chestiunea reformării programelor de școală, a mate- 
rialului didactic atât in şcoalele poporale, cât şi în cele secundare. Vom lu- 
mină autorităţile ca să puie școala în legătură cu nevoile zilnice ale popo- 
rului nostru, astfel, ca ea să nu fie privită ca o belea, ci ca o binefacere. 
Nu vom scăpă din vedere nici organizarea invăţătorimei ca factor conştiut 
al organizaţiei sociale şi al neamului nostru. 

Dar afară de această activitate pe terenul şcolar, cât de imens e terenul 
activității ezirașcolare a învățălorului !. Şi această activitate extraşcolară 
va formă un punct insemnat din programul revistei noastre. Ori şi ce dis- 
cuţie relativă la institutele noastre de cultură ne va fi binevenită. Vom ţineă 
pe cetitorii noștri în curent cu mişcarea literară şi ştiinţifică din toate păr- 
tile locuite de Romàni şi nu vom uită să-i informăm şi despre progresele 
realizate de popoarele mai inaintate decât noi, cari ne pot servi ca model. 

Revista noastră va fi o tribună publică, de unde se va puteă discută tot 
ce ar puteă contribui la progresarea invăţământului, întărirea şcoalelor, ina- 
intarea culturii — se înţelege in forma cuvenită şi cu argumente necesare. 

5 
„x e 

A ieşit No. 1 din revista «Gândul:, ce va apăreă în Craiova 
sub direcția d-lui D. Marcu. ) , 

Apare lunar. Abonament 3 lei pe an. 

i aa 
Poşta Administrației. 
= D-lui Ai. Vintilescu, învăţător, Urziceni, Ialomiţa. — Ca să putem 


anunţă cartea despre care ne vorbiți; trebuie s'o- vedem şi noi, deci 
trimeteţi 2 exemplare și se va anunţa. 


me Dilie 
ERATĂ. 


In numărul trecut s'a strecurat o greșeală de tipar pe care trebuie 
s'o îndreptăm. La pagina 904, rândul 11 de sus, s'a pus: <sbârciog 
adică ciupercă uscată» în loc de a se zice numai: «sbârciog». Cuvin- 
tele ce urmează sunt de prisos. 


DAI 

= Pentru spitalele Eforiei din Bucureşti, se vor ține următoarele 
licitații : 

1) La 28 Maiu, orele 10 a. m., pentru 1000 stânjeni cubi lemne de foc; 

2) La 29 Maiu, orele 10 a. m., pentru coloniale; 

3) La 30 Maiu, orele 10 a. m, pentru închiriarea băilor dela Slănic. 

4) La 2 Iunie orele 10 a. m., pentru lapte dulce la Mărcuța şi Pante- 
limon ; 

5) La 2 Iunie orele 10 a. m:, pentru carne de vacă; 

6) La 4 Iunie orele 10 a. m., pentru jimblă şi pâine; 

7) La 4 Iunie orele 10 a. m., pentru lemne de foc la Mărcuţa şi Pan- 
teliom ; 

8) La 6 Iunie orele 10 a. m, pentru reparaţii la spitalul Colțea ; 

9) La 14 Iunie pentru paie; 

10) La 15 Iunie pentru furagiu ; 

11) La 20 Iunie pentru efecte de postav la Mărcuţa; 

12) La 23 Iunie pentru pavagiu în curtea spitalului de copii. 


Idem: 


1) La 28 Maiu 1907, orele 10 a. m., pentru 1.000 stânjəni cubi lemne 
de foc necesare spitalului Colțea, Filantropia, Colentina şi de Copii; 

2) La 14 Iunie 1907, orele 10 a, m., pentru paiele de grâu necesare 
Spitalelor. 

3) La 15 Iunie 1907, orele 10 a. m., pentru ovăzul şi fânul necesar 
Spitalelor. 

= In ziua de 5 Iunie 1907 ora 104, a. m., se va ţine la Eforie, Bu- 
levardul Elisabeta, cât şi lă Primăria comunei Sinaia, licitaţie publică, 
cu oferte închise, pentru darea în intreprindere a lucrărilor de repa- 
raţiuni strict necesarii a se face pe strada S-tu Gheorghe din Sinaia. 

Devizul fiind în sumă de lei 1.362,40. 

Supra oferte şi oferte condiţionale nu se primesc. 

Garanţie provizorie lei 5%, din suma devizului, definitivă lei 10%, din 
suma rezultată la Iei taţi 

= La 8 Iunie 1907, la Eforie şi la primăria comunei Brăila, pentru 
închiriarea pe termen de 3 ani, cu începere dela 26 Octomvrie 1907 a 
kocului din oraşul Brăila strada Câlăraşilor colţ cu strada Malului, în 
întindere de 1407 m. p. 

Garanţie pentru admitere la licitaţie va fi de lei 100. 

Supra oferte şi oferte condiţionale nu se primesc. 

Condiţiunile speciale, preeum şi orice informaţiuni se pot lua la serv. 
Domenial secţia bunurilor, între orele 10:/,—12*/ a. m. 

Licitaţiile se vor ţine conform art. 72—83 din legea comptabilităţii 
publice. 


DD i DD 


PUBLICAŢIE 


= Direcţiunea Primei Societăţi de Credit Funciar Romând din Bu- 
cureşti, aduce la cunoştinţa detentorilor de scrisuri funciare rurale 4%, 
şi 5%, că plata cupoanelor de 1 Iulie 1907 şia scrisurilor funciare eșite 
la sorţi la ultima tragere, se va face cu începere dela 19 Maiu a. c, în 
toate zilele de lucru, dela orele 11—3 p. m., afară de Joia gi Sâmbăta 
când nu se fac plăţi. 


eop te e se te el . ar al al .raroroer orar a M orar or... 


STERU" 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice și de fol6s practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti, 

Comitetul: Preşedinte, loan Kalinderu, Preşedintele Academiei Ro- 
mâne.— Vice-preşedinte, Sava Şominescu, mare proprietar, fost senator.— 
Administrator şi casier, Spira C. Haret, Ministru, profesor univer: 
sitar. — Secretar, Const. Banu, profesor secundar, fost inspector sco- 
lar. — Membrii: Petre Gârboviceanu, Administrator al Casei Sf. 
Biserici Aulocefale Ortodoze Române, profesor la Seminarul Central 
şi director al Șe. Normale.a Societăţii pentru învățătura poporului 
român; I. Dimitrescu Procopie, fostsenator, fost Primar al Capitalei; Me 
Vlădescu, fost Ministru, profesor universitar, Cristu S. Negoescu, fost ad- 
ministrator al Casei Şcoalelor, profesor secundar; Dim. Cecropid, institu- 
tor. — Cenzori, Const, Alimăneşteanu, inginer de mine; Preotul econom 
Const. Ionescu, profesor secunaar; Const. Alexandrescu, institutor. 


Membri înscrişi şi cotizaţiuni plătite (urmare). 


Dem. C. Bungeţeanu, revizor școlar (oraşul T.-Severin, jud. Mehedinţi) 
2 lei ; N. Tănăsescu, (com. Drincea, jud. Mehedinţi) 1 leu; Gh. Mitucă 
(com. Oprişorul, jud. Mehedinţi) 1 leu; Gh. I. Popescu (com. V. Anilor» 
jud. Mehedinţi) 1 lei; Gh. Popescu, (com. Pluta, jud. Mehedinţi) 1 leu; 
D. Cerbulescu, (com, Peri. jud. Mehedinţi) 1 leu. Olga Stănescu, (com: 
Oprişor, jud. Mehedinţi) 1 leu; C. Cernăianu, (com. Strehaia, jud. Me- 
hedinţi), 1 leu; C. N. Pavnutescu. (com. Balta Verde, jud. Mehedinți), | 
leu; N. C. Oprescu, (com. Cusmir, jud. Mehedinţi) 1 leu; At. Cioică, (com. 
Strehaia, jud. Mehedinţi), 1 leu ; Ion Popescu, (com. Samarineşti, jud. 
Mehedinţi), 1 leu ; Andrei Popescu (com. Zegaia, jud. Mehedinţi! 1 leu ; 
Şt. Porojenescu, (com. Salcia, jud. Mehedinţi) 1 leu; Gh. Cerbulescu, 
(com. Mileni, jud. Mehedinţi) 1 leu; V. Ghindoc, (com. Strehaia, jud. 
Mehedinţi) 1 leu; Gh. Totirescu, (com. Vidimireşti. jud. Mehedinţi) 1 leu; 
D. Danubianu, com. Gruia, jud. Mehedinţi) 1 leu; Petre Ioviţ (com. Bo- 
baiţa, jud. Mehedinţi) 1 leu; I. D. Băcescu, (com. Roşiuţa, jud. Mehedinţi) 
1 leu; Gh. Bălăceanu (comuna Gura-Motrului, jud. Mehedinţi), 1 leu; C 
Gherghinescu, (comuna Grozeşti, jud. Mehedinţi) 1 leu; R. Mihăileanu 
(com. Vânju-Mare, jud. Mehedinţi) 1 leu; L. Chiser, (com. Cusmir, jud’ 
Mehedinţi) 1 leu; S. Iscrulescu (com. Iupca, jud. Mehedinţi) 1 ieu; GŒ 
Vlădescu, (com, Vrata, jud Mehedinţi) 1 leu; C. Câmpeanu, (com. Hinova! 
jud. Mehedinţi) 1 leu; I. Darvareanu, (com. Gemeni, jud Mehedinţi) 1 
leu; D. Dănciulescu, (coim. Pădina Mică, jud. Mehedinţi) 1 leu. 


Numărul membrilor înscrişi cu începerea anului 1907 este de 360, iar 
veniturile societăţii, tot în acest timp, sunt de 16.015 lei. 


(Va arma in aumărul viitor). 
DĂ. to -0 I0 o o o Ml op op. .p Po. PP ov 1 or o. or. +... 

LIBRĂRIA NAȚIONALĂ 


Societate Cooperativă pe Acţiuni 


47, Calea Victoriei,—47 Bucureşti 


Infiintata cu scopul de a ieftini articolele de librărie și papetărie 


CĂRȚI PENTRU CURSUL k 4 k x 
x d % 4 PRIMAR ȘI SECUNDAR 


Cărţi Lilerare Române şi Franceze 
== Material Pentru Şcoale şi Biurouri == 


Tot felul de imprimate şi Registre pentru Băncile Populare. 
ARTICOLE PENTRU PICTURĂ ȘI DESEMN 
MARE DEPOSIT DE HÂRTIE 


Preţurile” mai eftine ca cri-unde. 
6—52, 


oeo .— eteme 1.1.7 1... 1... ..---..---.-..-1.--..-1.--o.- 


0 RUGAMINTE ABOANAȚILOR NOȘTRI 


Cu prilejul sfârșitului anului școlar; se dau copiilor silitori premii, de 
obicoiu în cărti. 

Cu toții ne dăm seamă de înrâurirea ce are asupra copiilor ca şi a adul- 
ților, citirea de cărţi cu conţinut nepotrivit. 

Din existenţa de 10 ani a revistei „Albina“ s'a putut vedea că ca este o 
adevărată călăuză pentru flecare cetăţean. Prin sfaturile ce dă, ca şi prin 
articolele de higienă, agricultură, hor ticultură, cresterea vitelor, sericicul- 
tură, eu este un bun sfătuitor în orice împrejurare 5 5 iar prin bucăţile asupra 
istoriei patriei, dezvoltă dragostea do țari și de neam, 

P entru a o putea pune în mânile tuturor, am brosat în volum, colecţii 
de câte trei luni, cuprinzând câte 13 numere, de câte 6 luni, cuprinzând 
26 numere, și colecţii de câte un ay cuprinzând 52 numere. 

Volumul broşat pe 3 luni costă lei 1,50 
n » »ô » s s B 
» lan AALOE 

Asemenea am făcut volume” legate pe un an, vodă 7 lei volumul, 

Rugăm dar pe abonaţii nostri cari vor să dùracască cărți de premii la 
copii, să ia revista „Albina“ : 

Celor ce cumpără 10 volume, li se dă un rabat de 10 la sută din preţul 
arătat mai sus. 

Facem un călduyas apel Domnilor revizori scolari, institutori și învăţători, 
și îi rugăm a recomandă revista „Albina intre cărțile de premii. 

Toate cererile trebuesc însoţite do cost. 

Cheltuelile de porto suut în socoteala noastră. 

